CELEX: 32021D1024
Language: ro
Date: 2021-06-18 00:00:00
Title: Decizia (UE) 2021/1024 a Consiliului din 18 iunie 2021 de modificare a Deciziei 2009/908/UE de instituire a măsurilor de punere în aplicare a Deciziei Consiliului European privind exercitarea președinției Consiliului și privind președinția grupurilor de pregătire ale Consiliului

24.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 224/20
               
            
         DECIZIA (UE) 2021/1024 A CONSILIULUI
         din 18 iunie 2021
         de modificare a Deciziei 2009/908/UE de instituire a măsurilor de punere în aplicare a Deciziei Consiliului European privind exercitarea președinției Consiliului și privind președinția grupurilor de pregătire ale Consiliului
         CONSILIUL UNIUNII EUROPENE,
         având în vedere Tratatul privind Uniunea Europeană,
         având în vedere Tratatul privind funcționarea Uniunii Europene,
         având în vedere Decizia 2009/881/UE a Consiliului European din 1 decembrie 2009 privind exercitarea președinției Consiliului (1), în special articolul 4,
         întrucât:
         
                     (1)
                  
                  
                     Prin Decizia 2009/908/UE (2), Consiliul a stabilit măsuri pentru punerea în aplicare a Deciziei 2009/881/UE a Consiliului European. Grupurile de pregătire care sunt prezidate în conformitate cu un alt sistem decât cel al președinției de șase luni sunt enumerate în anexa III la Decizia 2009/908/UE, astfel cum se prevede la articolul 2 paragraful al treilea din Decizia 2009/881/UE a Consiliului European.
                  
               
                     (2)
                  
                  
                     În conformitate cu anexa III la Decizia 2009/908/UE, Grupul de lucru pentru prelucrarea datelor cu caracter juridic figurează printre grupurile de pregătire ale Consiliului care sunt prezidate de Secretariatul General al Consiliului.
                  
               
                     (3)
                  
                  
                     Având în vedere experiența și tipul de sarcini îndeplinite de Grupul de lucru pentru prelucrarea datelor cu caracter juridic, grupul de lucru respectiv ar trebui să fie prezidat de președinția de șase luni.
                  
               
                     (4)
                  
                  
                     Prin urmare, Decizia 2009/908/UE ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa III la Decizia 2009/908/UE, textul „Grupul de lucru pentru prelucrarea datelor cu caracter juridic” se elimină.
         
         
            Articolul 2
            Prezenta decizie intră în vigoare la data adoptării.
            Se aplică de la 1 iulie 2021.
            Prezenta decizie se publică în Jurnalul Oficial al Uniunii Europene.
         
         
            Adoptată la Luxemburg, 18 iunie 2021.
            
               
                  Pentru Consiliu
               
               
                  Președintele
               
               J. LEÃO
            
         
         
            (1)  JO L 315, 2.12.2009, p. 50.
         
            (2)  Decizia 2009/908/UE a Consiliului din 1 decembrie 2009 de instituire a măsurilor de punere în aplicare a Deciziei Consiliului European privind exercitarea președinției Consiliului și privind președinția grupurilor de pregătire ale Consiliului (JO L 322, 9.12.2009, p. 28).